I i ze un grupo ingleze che i ze devenjùi famozi inte i ani Sesanta e che i ga revołusionà asè el mondo de chełi ani łà e i zera conposti da John Lennon, Paul McCartney , George Harrison e Ringo Starr. I ga vendùo poco pì de un miłiardo de dischi in tuto el mondo, sensa contarghe i gadget. Ła storia dei Beatles ła ga inìsio, sabo 6 łujo 1957. In cheła data, inte ła Cieza de St. Peter a Liverpool, in ocazion de ła festa anuałe de ła parochia, A zera in corso na ezibision dei Quarrymen, un grupo de cui zera leader el sèdezene John Lennon. Ivan Vaughan, zà conpanjo de łe elementari de John e ex conponente de ła band, el ghe ga prezentà un tozo de cuìndeze ani, Paul McCartney, a l'època só conpanjo de scoła a'l Liverpool Institute. Paul el se ga prezentà sonando "" de Little Richard e de Eddie Cochran. Durando łe só ezibision, John el canbiava łe parołe e i acordi a só piàzer; oltra che da ła abiłità de Paul a ła ghitara, Lennon el ze restà cuindi colpìo da ła só memoria, dato che'l se recordava a ła perfesion i testi de łe canson che el ezeguiva. Seben John el savese che invitar Paul a far parte de'l grupo gavaria senjifegà condividarne ła leadership, ło fa entrar inte i Quarrymen. Alguni mezi dapò l'ingreso inte'l grupo de Paul, cuesti i ga proà contatar par na audision n'altro tozo che co eło el frecuentava el Liverpool Institute, l'amigo e conpanjo de scołabus George Harrison. Lennon el ga ameso George inte'l grupo in sèvito a un provin che'l ga avùo łogo propio so un autobus, dopo averlo ascoltà simentarse in un toco strumentałe, Raunchy. Inte'l zenaro 1960 l'è stà un conpanjo de John all'Art College, el scoseze Stuart "Stu" Sutcliffe, a deventar el basista dei Quarrymen. Pitor de gran tałento, el se tołe un baso Höfner dopo aver vendùo el só primo cuadro. Pì tardi, chel ano, tołendo spunto dai Crickets de Buddy Holly , el compleso el gheva ciapà el nome de Beatles – dopo èsar pasà par Johnny and The Moondogs, Beatals, Silver Beetles, Silver Beatles e par fenir, a metà de agosto 1960, Beatles. A l'inìsio de ła só cariera,ai Beatles ghe mancava un baterista fiso; a iuri se unise par un parìodo curto el baterista trentasìene Tommy Moore, che i ga mołà daspò na tournée in Scosia come grupo de spała de'l cantante Johnny Gentle. E soratuto Sutcliffe el gaveva dificoltà a sonar el baso in modo sodisfacente. Par na serie de fortunàe coinsidense, poiché altri grupi de Liverpool non i zera disponibiłi, el só primo manager, Allan Williams, el ghe ga proponesto na scritura ad Amburgo – dove n'altro grupo de Liverpool, Derry and the Seniors, i zera drio ezibirse co suceso – a condision che i se dotase de un baterista fiso: un dì de agosto, a'l Casbah di Mona Best i ga osarvà so fioło de ła propietaria, Pete Best, che co'l só grupo, i Blackjacks, el se esibiva a ła bataria. Retenjùo idoneo, l'è stà reclutà pochi dì prima de partir par Amburgo. Ad Anburgo i ga scomisià na vera trasformasion. Costreti da'l sutìl titołar de l'Indra, el łocałe dove che se ezibiva a łonghe in cui i doveva produr el màsemo vołume, ła só mùzega ła ga ciapà potensa e consapevołesa. In cuel parìodo A se ga formà el stiłe e el repertorio che'l gavarave caraterizà i primi ani de ła só atività e segondo na teoria – drioman contradita da l'intarasà – ze scumisià a emérzer ła vołontà de Paul de ciapar el posto de Stuart a'l baso. Ła prima volta che el grupo el se ga ezibìo co un contrato co'l nome "The Beatles" A ze stà propio ad Anburgo, el 17 agosto 1960.